《病后夏初杂书近况十首》
元代·方回

六年三潦困余黎，谁识他年旧浙西。
靡有孑遗何可忽，不知归浙果安之。
属方理屋又闻漏，垂欲出门仍畏泥。
家在穷山乱门外，自惭无策救儿饥。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。